**Døme på plan for dagen**

**Dato**

**13.40: Medarbeidersamling:** Kven er med på laget i dag? Gjennomgang av plan mens medarbeidarar får kaffe. Her deler vi også ut kva for ansvar kvar enkelt har.

|  |  |
| --- | --- |
| MatMatansvar | Døme på mat vi har hatt: Havregrøt, havrevaflar, ostesmørbrød, kyllingpølser, brødmat, kornblanding, julegraut og tomatsuppe. Kyrkjelydspedagog handlar inn, gjer i stand maten slik at kjøkkenansvarleg kan komme inn å overta.  |
| 13.55: Barna kjem | Barna kan gå frå skulen. Dei kjem i puljer. Ein medarbeidar står i gangen og helsar dei velkommen. Dei treng også litt veiledning på kor dei heng frå seg klede og kor dei skal legge sekken. Ein til to medarbeidarar står klare med matservering.  |
| 1455-14.20 Matservering Informasjon under matserveringa | Kyrkjelydspedagog ønsker alle varmt velkommen. Nye blir ønska ekstra velkommen. Vi presenterer også nye medarbeidarar. Kvar gong seier vi. «Etter skuletid skal vere ein stad du føler deg trygg. Her snakkar vi fint til og om kvarandre. Skulle du likevel føle deg uttrygg, vil vi at du fortel det til oss… Då vil vi ta tak i det.» Deretter får barna vite litt om dagen. Vi snakkar også om leksetid, kor dei kan vere og med kven.  |
| Ca 14.20-14.50Leksetid | Dei gjer lekser og dei som vil får leksehjelp. Vi lar dei jobbe på ulike rom og deler ansvar på medarbeidarane.  |
| Aktiviteter inneCa 14.50-15.40 | Her har vi mellom anna pynta muffins, spelt brettspel, hatt teiknekonkurranse, hatt fellesleikar, dansa hallingdans, hatt enkelt fyrstehjelpskurs, baka pepperkaker, måla og prøvd ansiktsmåling.  |
| Aktiviteter uteCa 14.50-15.40 | Her har vi mellom anna spelt fotball, spelt kubb, hatt fellesleiker, hoppa tau, hoppa strikk, gått tur med «Etter skuletid-hunden», lært å kløyve ved, aka, besøkt sjukeheimen, hatt samling i lavo, hatt lystenning, hatt klargjering av syklar for sesong og fått besøk av andre hundeeigarar og hunder.  |
| Undring i kyrkjerommet  | Her har vi mellom anna hatt ulike lystenninger. Ein gut frå «Etter skuletid» vant ein teiknekonkurranse der han teikna ein lystenningsstad, som er forma som ein båt. Teikninga blei brukt som arbeidsteikning for ein kunstnar, og resultatet blei vakkert. Her er noko vi har gjort: * Vi vaksne tenner lys for kvar enkelt av barna. Dei får tenne lyset sitt sjølv, men vi seier noko fint til dei.
* Vi tenner lys for nokre vi tenkjer på. Her er vi ofte litt opne sjølv om ein vi kjenner som har det vanskeleg. Barna kan velje om dei vil seie til oss kven dei tenkjer på, eller om dei vil tenkje inni seg.
* Vi har tent lys for dei vi saknar. Det gjorde vi i samband med Allehelgensdag. Her tente vi lys for mellom anna gommo, goffa, oldefar og kanin.
* Vi har hatt forskjellige lysstasjonar.
* Barna har vore med på ei vandring i kyrkjerommet. Der kan dei blant anna skrive noko dei ikkje likar og legge lappen inn i ein klagemur.

Vi har også hatt høgtlesing frå Julemysteriet av Jostein Gaarder i Adventstida og munnleg forteljing av bibelhistorier.Vi har også valt å ha nokre samlingar ute eller i lavo. Vi ønsker å snakke sant om livet. Vi veit at livet kan vere vanskeleg. Før feriar seier eg gjerne litt om at det er mykje som kan vere fint med ferie, men eg veit at for nokon av dykk er det ikkje fint. Du kjenner det i magen. Vi vil du skal vite at det er fleire som har det sånn, og at du kan prate med oss om det.  |